Manimenos en Kichinev s'establió a Republica Democratica de Moldavia, que proclamó a suya independencia en 1918 y dimpués a unión con Rumanía en abril. Con o tractau de Brest-Litovsk o 3 de marzo de 1918 Rumanía se quedó de tot ya sin aduya rusa y as potencias centrals tornoron a atacar-la. Por o tractau de Bucarest d'o 7 de mayo de 1918 Rumanía habió de ceder Dobrucha d'o sud (quadrilatero de Silistra) y 170 lugars d'os Carpatos a Hongría. Vlaquia siguió ocupada y habió d'abastir de trigo y petrolio a Alemanya y Austria-Hongría.